Poliţiştii ploieşteni au efectuat, miercuri, 22 mai 2024, percheziţii în municipiul Bucureşti şi în judeţul Ilfov, într-un dosar de furt calificat, fiind vizate persoane care au furat bijuterii şi bunuri din mai multe locuinţe.
„Din cercetări a reieşit faptul că, la data de 15 martie a.c., persoanele cercetate ar fi sustras bijuterii, în valoare de 10.000 de lei, dintr-o locuinţă din municipiul Ploieşti. Aceleaşi persoane, la data de 21 decembrie 2022 şi respectiv 15 februarie a.c., ar fi sustras din alte locuinţe bunuri şi bani, în valoare de 60.000 de lei”, informează Inspectoratul Judeţean de Poliţie Prahova.
Conform sursei citate, persoanele în cauză ar fi pătruns în locuinţe prin deteriorarea butucului de la uşa de acces.
Două persoane vor fi fuse la audieri pentru furtul de bijuterii.
Suportul de specialitate a fost asigurat de Direcţia Operaţiuni Speciale din cadrul Poliţiei Române.
Acţiunile au beneficiat de sprijinul luptătorilor Serviciului pentru Acţiuni Speciale Prahova.
Pompieri acuzați de furt de bijuterii în valoare de 100.000 de euro
Sunt acuzații de furt după intervenția pompierilor la un incendiu la un magazin de bijuterii din Capitală.
Proprietarii unui magazin de bijuterii din București aflat complexul Prosper din Capitală, de pe Calea 13 Septembrie din Sectorul 5, care a luat foc în urmă cu doi ani, spun că ar fi fost jefuiţi.
Ei îi bănuiesc pe pompierii care au intervenit la incendiu. După incendiu proprietarii au făcut un inventar și atunci au constatat că lipsesc bijuterii în valoare de 100.000 de euro.
Mai mult decât atât, în clădire nu a intrat nimeni în timpul incendiului în afară de pompieri.
Proprietarii au depus plângere la Poliţie şi la Parchetul Militar.